ԱՄՓՈՓԱԹԵՐԹ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՀՈԿՏԵՄԲԵՐԻ 5-Ի N 1708-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՀՀ ՊԵՏԱԿԱՆ ԳԵՐԱՏԵՍՉՈՒԹՅՈՒՆՆԵՐԻ ԿՈՂՄԻՑ ՆԵՐԿԱՅԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ
	1. ՀՀ էկոնոմիկայի նախարարություն
	19.05.2026թ.

	
	01/12350-2026

	Ի պատասխան 2026 թվականի մայիսի 14-ի N01/3-2/29627-2026 գրության, ուսումնասիրելով ներկայացված «Հայաստանի Հանրապետության կառավարության 2023 թվականի հոկտեմբերի 5-ի N1708-Ն որոշման մեջ լրացումներ կատարելու մասին» Կառավարության որոշման նախագիծը՝ հայտնում ենք, որ վերջինիս վերաբերյալ դիտողություններ և առաջարկություններ չկան։ Միևնույն ժամանակ առաջարկում ենք, նախագծի 1-ին կետում «N1946-Ն» բառը փոխարինել «N 1708-Ն» բառով։
	 Ընդունվել է: Կատարվել է համապատասխան փոփոխություն:

	2. ՀՀ ֆինանսների նախարարություն
	25.05.2026թ.

	
	01/2-1/13895-2026

	Ս.թ. մայիսի 14-ի թիվ 01/3-2/29627-2026 գրությամբ ներկայացված՝ «Հայաստանի Հանրապետության կառավարության 2023 թվականի հոկտեմբերի 5-ի թիվ 1708-Ն որոշման  մեջ լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը:
Նախագծի վերնագրում, ինչպես նաև հիմնավորման տեքստում որպես փոփոխվող ակտ նշվում է ՀՀ կառավարության 2023 թվականի հոկտեմբերի 5-ի թիվ 1708-Ն որոշումը (այսուհետ՝ Որոշում), մինչդեռ Նախագծի 1-ին կետում նշված է թիվ 1946-Ն որոշումը:
Հաշվի առնելով վերոգրյալը՝ առաջարկում ենք Նախագծի 1-ին կետում «N1946-Ն» թիվը փոխարինել «N1708-Ն» թվով՝ ապահովելով Նախագծի և հիմնավորման միջև բովանդակային ու տեխնիկական համապատասխանությունը:
Միաժամանակ, հաշվի առնելով այն հանգմանքը, որ Նախագծով նախատեսվում է մաքսային վճարների գծով պարտավորությունների՝ անհուսալի ճանաչման կարգավորումները տարածել նաև էլեկտրոնային առևտրի ապրանքների ներմուծման գծով մաքսային վճարների պարտավորությունների նկատմամբ՝ առաջարկում ենք համապատասխան լրացում կատարել նաև Որոշման վերնագրում:
	Ընդունվել է: Կատարվել են համապատասխան փոփոխություններ:

	3․ ՀՀ արդարադատության նախարարություն
	17.08.2026թ.

	
	N /27.4.3/43506-2026

	1․ Նախագծի 1-ին կետի 1-ին ենթակետով առաջարկվում է Հայաստանի Հանրապետության կառավարության 2023 թվականի հոկտեմբերի 5-ի N 1708-Ն որոշման (այսուհետ՝ Որոշում) վերնագրում, 1-ին կետում և Որոշմամբ հաստատված հավելվածի վերնագրում, 1-ին և 2-րդ կետերում «անձնական օգտագործման ապրանքների ներմուծման համար մաքսատուրքերի, հարկերի» բառերից հետո լրացնել «, էլեկտրոնային առևտրի ապրանքների համար մաքսային վճարների» բառերը։ Հարկ ենք համարում նշել, որ «Մաքսային կարգավորման մասին» օրենքի 186.5-րդ հոդվածի 9-րդ մասով նախատեսվում է «Միության մաքսային օրենսգրքի 309․8-րդ հոդվածի 26-րդ կետին համապատասխան՝ էլեկտրոնային առևտրի ապրանքների ներմուծման համար մաքսային վճարների, ինչպես նաև տույժերի գումարների, որոնց բռնագանձումը մաքսային մարմինների կողմից անհնար է, անհուսալի ճանաչման և դուրսգրման կարգը, հիմքերը, բռնագանձման ժամկետները, ինչպես նաև այն դեպքերը, երբ մաքսային մարմինների կողմից մաքսատուրքերի, հարկերի բռնագանձում տարածելու միջոցները չեն կիրառվում, սահմանում է Կառավարությունը:»։  
Միաժամանակ, ՀՀ կառավարության 2023 թվականի հոկտեմբերի 5-ի N 1708-Ն որոշմամբ էլեկտրոնային առևտրի ապրանքների մասով նախագծով առաջարկվում է սահմանել միայն համապատասխան մաքսային վճարների անհուսալի ճանաչման և դուրսգրման հետ կապված կարգավորումներ, մինչդեռ օրենքով բռնագանձման ժամկետները, ինչպես նաև մաքսատուրքերի և հարկերի բռնագանձում տարածելու միջոցները չկիրառելու դեպքերը նախագծով առանձին կարգավորում չեն ստացել։
Վերոգրյալի հաշվառմամբ՝ պարզ չէ, թե արդյոք նշված հարաբերությունների կարգավորումը նախատեսվում է իրականացնել առանձին իրավական ակտ ընդունելու միջոցով թե ոչ։ Նշվածը հաշվի առնելով՝ անհրաժեշտ է ներկայացնել լրացուցիչ պարզաբանում կամ կարգավորումները համապատասխանեցնել լիազորող նորմերին։
2․ Նախագծի վերնագրում «ԼՐԱՑՈՒՄՆԵՐ» բառից հետո անհրաժեշտ է լրացնել «ԵՎ ՓՈՓՈԽՈՒԹՅՈՒՆ» բառերը՝ նկատի ունենալով նախագծի 1-ին կետի 2-րդ ենթակետը, ինչպես նաև «Նորմատիվ իրավական ակտերի մասին» օրենքի 12-րդ հոդվածի 1-ին մասը, համաձայն որի՝ «Նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը»։
3․Նախագծի և Որոշմամբ հաստատված հավելվածի վերնագրերում «ԷԼԵԿՏՐՈՆԱՅԻՆ ԱՌԵՎՏՐԻ ԱՊՐԱՆՔՆԵՐԻ» բառերից հետո անհրաժեշտ է լրացնել «ՆԵՐՄՈՒԾՄԱՆ» բառը, իսկ որոշման 1-ին կետում և հավելվածի 1-ին և 2-րդ կետերում «էլեկտրոնային առևտրի ապրանքների» բառերից հետո անհրաժեշտ է լրացնել «ներմուծման» բառը, նկատի ունենալով «Մաքսային կարգավորման մասին» օրենքի 186.5-րդ հոդվածի 9-րդ մասում «էլեկտրոնային առևտրի ապրանքների ներմուծման համար մաքսային վճարների․․․» ձևակերպումը։
Միևնույն ժամանակ, իրավական ակտի ընդունման կապակցությամբ հարկ է նկատի ունենալ, որ «Մաքսային կարգավորման մասին» օրենքում լրացումներ և փոփոխություններ կատարելու մասին» 2026 թվականի մարտի 4-ի ՀՕ-84-Ն օրենքի 22-րդ հոդվածի 2-րդ մասի համաձայն՝ սույն օրենքով նախատեսված իրավական ակտերն ընդունվում են սույն օրենքն ուժի մեջ մտնելուց հետո՝ վեց ամսվա ընթացքում։

	Ընդունվել է ի գիտություն:
Ժամկետի մասով համապատասխան կարգավորում նախատեսված է «Մաքսային կարգավորման մասին» ՀՀ օրենքի 62-րդ հոդվածով, որին հղում է կատարված ՀՀ կառավարության 2023 թվականի հոկտեմբերի 5-ի N1708-Ն որոշման մեջ, իսկ Եվրասիական տնտեսական միության մաքսային օրենսգրքի 
309․8-րդ հոդվածի 26-րդ կետի համաձայն՝ այն դեպքերը, երբ մաքսային մարմինների կողմից մաքսատուրքերի, հարկերի բռնագանձում տարածելու միջոցները չեն կիրառվում` սահմանում է Կառավարությունը:
Այլ դեպքերի անհրաժեշտության պարագայում հարցը կկարգավորվի այլ իրավական ակտի շրջանակներում։

Ընդունվել է: Կատարվել է համապատասխան փոփոխություն:





Ընդունվել է: Կատարվել է համապատասխան փոփոխություն:





Ընդունվել է ի գիտություն:



	4․ ՀՀ վարչապետի աշխատակազմի իրավաբանական վարչության եզրակացություն
	25.09.2026թ.

	
	N 02/16.20/33297-2026

	
Նախագծի 2-րդ կետի համաձայն՝ սույն որոշումն ուժի մեջ է մտնում «Մաքսային կարգավորման մասին» օրենքում լրացումներ և փոփոխություններ կատարելու մասին» 2026 թվականի մարտի 4-ի ՀՕ-84-Ն օրենքի ուժի մեջ մտնելու օրվանից:  Հիմք ընդունելով «Մաքսային կարգավորման մասին» օրենքում լրացումներ և փոփոխություններ կատարելու մասին» 2026 թվականի մարտի 4-ի ՀՕ-84-Ն օրենքի 22-րդ հոդվածի 2-րդ մասը, համաձայն որի՝ սույն օրենքով նախատեսված իրավական ակտերն ընդունվում են օրենքն ուժի մեջ մտնելուց հետո՝ վեց ամսվա ընթացքում, գտնում ենք, որ նախագիծը կարող է հաստատվել վերոնշյալ օրենքի ուժի մեջ մտնելուց հետո:

	
«Մաքսային կարգավորման մասին» օրենքում լրացումներ և փոփոխություններ կատարելու մասին» 04․03․2026թ․ ՀՕ-84-Ն օրենքով ենթաօրենսդրական նորմատիվ իրավական ակտերի ընդունման համար նախատեսված ժամկետները սահմանային ժամկետներ են և չեն սահմանափակում այդպիսի նորմատիվ իրավական ակտերի ընդունումը՝ մինչև նշված ժամկետի ավարտը, իսկ օրենքի ուժի մեջ մտնելու հանգամանքը փոխկապակցված է «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 25.12.2023թ. արձանագրության ուժի մեջ մտնելու հետ։ Միաժամանակ, Եվրասիական միջկառավարական խորհրդի 07.08.2026թ. N 5 հանձնարարականով սահմանվել է, որ ԵՏՄ անդամ պետությունների կողմից մինչև 01.01.2027թ. պետք է ապահովվի «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 25.12.2023թ. արձանագրության դրույթների կիրառման պատրաստվածությունը, ինչը ենթադրում է, ի թիվս այլոց, օրենքից բխող ենթաօրենսդրական նորմատիվ իրավական ակտերի առկայությունը, էլեկտրոնային առևտրի ապրանքների հայտարարագրման համար անհրաժեշտ համակարգերի առկայությունը, որոնք նախատեսված են նաև խնդրո առարկա ենթաօրենսդրական նորմատիվ իրավական ակտերով և որոնց ծրագրավորման համար պետք է ընդունված լինեն այդպիսի իրավական ակտերը։


	5. Ֆինանսատնտեսական նախարարական կոմիտեի 13․10․2026թ․ կայացած նիստի արդյունքներով ներկայացված առաջարկներ
	13.10.2026թ.

	
	

	Առաջարկվում է նախագծի ուժի մեջ մտնելու ժամկետը նախատեսել «Մաքսային կարգավորման մասին» օրենքում լրացումներ և փոփոխություններ կատարելու մասին» 04․03․2026թ․ ՀՕ-84-Ն օրենքի ուժի մեջ մտնելուց 90 օր հետո։

